**Ministru kabineta noteikumu projekta “**No azartspēlēm un interaktīvajām izlozēm pašatteikušos personu reģistra noteikumi**” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai novērstu azartspēļu, t.sk interaktīvo azartspēļu, un interaktīvo izložu (turpmāk – spēles) nelabvēlīgo ietekmi uz personām, kurām šis brīvā laika pavadīšanas un izklaides veids var kļūt nekontrolējams un pāriet nepārvaramā un pārmērīgā tieksmē spēlēt spēles, tika pieņemtas Azartspēļu un izložu likuma (turpmāk – AIL) normas, kas paredz izstrādāt Ministru kabineta noteikumus “No azartspēlēm un interaktīvajām izlozēm pašatteikušos personu reģistra noteikumi” (turpmāk – noteikumu projektu), kuru mērķis ir izveidot no azartspēlēm, t.sk. no interaktīvajām azartspēlēm un interaktīvajām izlozēm pašatteikušos personu reģistru (turpmāk – reģistrs), lai, pamatojoties uz fizisku personu izteiktajiem pieprasījumiem, tām tiktu liegts piedalīties azartspēlēs. AIL nosaka, ka reģistra pārzinis ir Izložu un azartspēļu uzraudzības inspekcija (turpmāk – inspekcija).Noteikumu projekta pieņemšana ir paredzēta līdz 2019.gada 1.jūnijam, lai tiktu nodrošināta tehniskā risinājuma izstrāde līdz 2019.gada beigām. Noteikumu projekts stāsies spēkā 2020.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz AIL 4.1 pantu “No azartspēlēm un interaktīvajām izlozēm pašatteikušos personu reģistrs”, paredzot, ka fiziskai personai ir tiesības rakstveidā pieprasīt noteikt tai liegumu spēlēt spēles Latvijā. Lai to realizētu, noteikumu projekts paredz noteikt reģistrā iekļaujamo informāciju, šīs informācijas glabāšanas un fiziskas personas izslēgšanas no reģistra nosacījumus, kārtību, kādā notiek informācijas apmaiņas starp inspekciju un spēļu organizētājiem, un, pamatojoties uz AIL 36.panta sesto daļu, kārtību, kādā azartspēļu organizētājs inspekcijai nodod fiziskas personas pieprasījumu noteikt tai liegumu spēlēt spēles. Vienlaikus noteikumu projektā ir iestrādāta prasība, ka spēļu organizētājiem ir jānodrošina publiski pieejama informācija par to, ka spēļu spēlēšana var radīt atkarību un ka fiziskai personai ir tiesības pieprasīt noteikt tai liegumu spēlēt spēles un tikt iekļautai reģistrā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Normatīvie akti jau šobrīd paredz interaktīvo azartspēļu organizētājam pienākumu izveidot un uzturēt interaktīvo azartspēļu spēlētāju reģistru (AIL 54.1 pants) ar mērķi identificēt spēlētāju, nepieļaut nepilngadīgas personas dalību interaktīvās azartspēlēs un novērst no interaktīvām azartspēlēm atkarīgo spēlētāju tālāku dalību interaktīvajās azartspēlēs. Identiska reģistra uzturēšana paredzēta arī interaktīvo izložu organizētājam, uzturot to ar mērķi noteikt spēlētāju identitāti, nepieļaut nepilngadīgu personu dalību interaktīvās izlozēs un novērst no interaktīvām izlozēm atkarīgo spēlētāju tālāku dalību interaktīvās izlozēs (AIL 79.1 pants).Atbilstoši šī brīža normatīvajam regulējumam, reģistri attiecas tikai uz konkrēto interaktīvo azartspēļu vai interaktīvo izložu organizētāju. Šobrīd esošais regulējums dod iespēju potenciālajam spēlētājam mainīt spēlēšanas vietnes jeb interaktīvo azartspēļu organizētāju mājas lapas, vēršoties pie cita spēļu organizētāja, neskatoties uz jau iesniegto pieprasījumu tam liegt spēlēt interaktīvās azartspēles citā vietnē.Tādējādi, lai pilnveidotu normatīvo aktu regulējumu un aizsargātu personu tiesības, AIL paredz izveidot vienotu no spēlēm pašatteikušos personu reģistru.Atbilstoši AIL deleģējumam, Ministru kabineta noteikumu projektā ir atrunāts:- reģistrā iekļaujamā informācija;- lieguma pieprasījuma saturs, tā iesniegšanas un reģistrēšanas kārtība;- kārtība, kādā fiziska persona tiek izslēgta no reģistra;- reģistrā iekļautās informācijas glabāšanas termiņš, ar mērķi veikt monitoringu un uzraudzību;- informācijas pieprasīšanas un saņemšanas kārtība no reģistra;- kādai jābūt publiski pieejamai informācijai par fizisku personu iespēju reģistrēties reģistrā un par pārmērīgas tieksmes uz spēļu spēlēšanu kaitīgo ietekmi;- kārtība, kādā spēļu organizētājs nodod attiecīgo informāciju inspekcijai fiziskas personas iekļaušanai reģistrā.Noteikumu projekts paredz, ka fiziska persona pieprasījumu par iekļaušanu reģistrā var iesniegt:* personīgi inspekcijā rakstveidā;
* personīgi azartspēļu organizēšanas vietā rakstveidā, nododot pieprasījumu brīvā formā vai šo noteikumiem pievienotā pielikuma formā;
* attālināti inspekcijā, autentifikācijai izmantojot elektroniskās identifikācijas rīkus;
* izmantojot interaktīvo azartspēļu un interaktīvo izložu interneta mājaslapas.

Visi reģistrā iekļautie fiziskas personas dati nekavējoties tiek neatgriezeniski izdzēsti no reģistra pēc pieprasījumā norādītā lieguma termiņa beigām vai, ja fiziska persona vairs nav Pilsonības un migrācijas lietu pārvaldes reģistros (piemēram, mirusi persona). Vienlaikus, personai ir tiesības lūgt sevi izslēgt no reģistra, iesniedzot personīgi rakstisku iesniegumu inspekcijā, bet ne ātrāk kā pēc trim gadiem no personas iekļaušanas reģistrā. Noteikumu projekts paredz, ka visi reģistrā iekļautie fizisko personu dati reizi mēnesī tiek aktualizēti, lai tie atbilstu Pilsonības un migrācijas lietu pārvaldes reģistros esošajai informācijai, t.sk. vārda vai uzvārda maiņa, personas koda maiņa u.c. informācijai.Noteikumu projekts nosaka to informācijas apjomu, kas iekļaujama reģistrā. Atbildīgā persona pārliecinās par fiziskas personas identitāti, aplūkojot uzrādīto personas apliecinošo dokumentu – pasi, identifikācijas karti vai pastāvīgās uzturēšanās atļauju.Visos iepriekš minētajos iesniegšanas veidos tiek plānots nodrošināt maksimāli drošu fizisko personu datu apstrādi un nodošanu inspekcijai, jo īpaši spēļu organizētājam, nododot saņemtos iesniegumus inspekcijai. Lai aizsargātu fiziskas personas datus nodošanas procesā, tiek plānots, ka azartspēļu organizētāji nodrošinās divpakāpju aizsardzības un kodēšanas sistēmu, atsevišķi nosūtot elektroniskā pastā iesniegumu un tā atvēršanai ģenerēto piekļuves kodu. Visdrošākais un ātrākais veids fiziskai personai tikt iekļautai reģistrā ir paredzēts, izmantojot tam paredzētu īpašu vietni internetā, t.i. fiziska persona, kura identificējusies ar tai pieejamiem drošas attālinātas identifikācijas rīkiem, pēc pieprasījuma aizpildīšanas nekavējoties tiek iekļauta reģistrā. Lai inspekcija varētu nodrošināt fizisko personu datu aizsardzību noteikumu projektā ir paredzēta kārtība, ka inspekcija piešķirs piekļuves tiesības (lietotājvārds/parole) tikai azartspēļu organizētāja noteiktām azartspēļu organizēšanas vietu atbildīgajām personām. Inspekcijā tiks nodrošinātas arī psihologa konsultācijas, kas mazinās riskus saistībā ar spēļu iespējamo kaitīgo ietekmi, kas var pāriet nepārvaramā un pārmērīgā tieksmē spēlēt spēles un var izraisīt atkarību.Fiziskas personas, kuras vēlas sevi pasargāt no radušās atkarības, jau šobrīd vēršas inspekcijā ar lūgumu liegt tām piekļuvi azartspēļu spēlēšanas vietām. Laika posmā no 2011.gada līdz 2019.gada 21.februārim inspekcijā ir saņemti 1525 fizisko personu lūgumi. Savukārt interaktīvo azartspēļu vietnēs interaktīvo azartspēļu organizētājiem līdz 2018.gada beigām ir izteikti 17 858 šādi lūgumi (vienlaikus lūgumu skaits nenozīmē identisku fizisku personu skaitu, jo viena fiziskā persona var iesniegt lūgumu vairākās interaktīvo azartspēļu vietnēs).  |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, Inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Reģistra izveides mērķa grupa ir fiziskas personas, kuras ir apzinājušās spēļu iespējamo kaitīgo ietekmi, kā arī spēļu organizētāji.Šobrīd Latvijā ir licencēti 17 spēļu organizētāji, t.sk. interaktīvās azartspēles organizē 9 kapitālsabiedrības. Pēc stāvokļa uz 2019.gada 1.janvāri ir 311 spēļu zāles, 2 bingo zāles, 5 kazino un 63 totalizatoru punkti. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs pieaugs azartspēļu un interaktīvo izložu organizētājiem, pārbaudot personas attiecībā uz lieguma esamību. Inspekcijai administratīvais slogs veidosies, nodrošinot uzraudzību un uzturot reģistru. |
| 3. | Administratīvo izmaksu monetārs novērtējums | Šobrīd nav iespējams precīzi novērtēt, jo administratīvais slogs būs atkarīgs no pašatteikušos personu skaita. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 80 000 | 0 | 4 800 | 0 | 4 800 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 80 000 | 0 | 4 800 | 0 | 4 800 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 80 000 | 0 | 4 800 | 0 | 4 800 | 0 | 0 |
| 2.1. valsts pamatbudžets | 80 000 | 0 | 4 800 | 0 | 4 800 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Finansējums no azartspēlēm un interaktīvajām izlozēm pašatteikušos personu reģistra izveidei un uzturēšanai tiks nodrošināts Finanšu ministrijas budžeta apakšprogrammas 39.02.00 “Izložu un azartspēļu organizēšanas un norises uzraudzība” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc noteikumu projekta spēkā stāšanās būs nepieciešami grozījumi Ministru kabineta 2017.gada 5.decembra noteikumos Nr.715 “Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība”. |
| 2. | Atbildīgā institūcija | Finanšu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta 2019.gada 18.aprīlī Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika” [http://www.fm.gov.lv/lv/sabiedribas\_lidzdaliba/tiesibu\_aktu\_projekti/ azartspelu\_un\_izlozu\_organizesanas\_politika#project560](http://www.fm.gov.lv/lv/sabiedribas_lidzdaliba/tiesibu_aktu_projekti/%20azartspelu_un_izlozu_organizesanas_politika#project560).  |
| 2. | Sabiedrības līdzdalība projekta izstrādē | Sabiedrības pārstāvji varēs līdzdarboties noteikumu projekta izstrādē, rakstveidā sniedzot viedokli par noteikumu projektu, kas 2019.gada 13.maijā tiks publicēts Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”, adrese:[http://www.fm.gov.lv/lv/sabiedribas\_lidzdaliba/tiesibu\_aktu\_projekti/ azartspelu\_un\_izlozu\_organizesanas\_politika](http://www.fm.gov.lv/lv/sabiedribas_lidzdaliba/tiesibu_aktu_projekti/%20azartspelu_un_izlozu_organizesanas_politika). |
| 3. | Sabiedrības līdzdalības rezultāti | Sabiedrības pārstāvji varēs līdzdarboties noteikumu projekta izskatīšanas procesā, rakstveidā sniedzot viedokļus par noteikumu projektu.Viedokļi līdz projekta izsludināšanai tiks sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija netiek paredzēta. Noteikumu projektā paredzētie pasākumi paplašina inspekcijas funkcijas, kas tiks realizētas esošo resursu ietvaros. Papildus cilvēku resursi nebūs nepieciešami. |
| 3. | Cita informācija | Nav. |

Finanšu ministrs Jānis Reirs

Lukšo 67095522

Irita.Lukso@fm.gov.lv